Dubravka Šuica, hrvatska kandidatkinja za novu europsku povjerenicu u Komisiji, bit će potpredsjednica Europske komisije zadužena za demokraciju i demografiju. Objavila je to novoizabrana predsjednica Europske komisije Ursula von der Leyen pred novinarima u podne u Bruxellesu, gdje je predstavila prijedlog podjele resora u svom timu.

Osim te dužnosti, Šuica će biti zadužena da, s Komisijine strane, radi na pripremama i odlukama Konferencije o budućnosti Europe, što je vjerojatno najvažnija stvar koja će se dogoditi u EU u sljedećih nekoliko godina.

Uključujući prvu ženu u povijesti EU koja je izabrana za predsjednicu Komisije, novi kolegij povjerenika broji 13 žena i 14 muškaraca.

Sastav nove europske vlade:

Gospođa Helena DALLI (Malta) – povjerenica za jednakost

Gospodin Valdis DOMBROVSKIS (Latvija) – izvršni potpredsjednik EK zadužen za “Europu koja radi za građane”

Gospođa Elisa FERREIRA (Portugal) – kohezija i reforme

Gospođa Mariya GABRIEL (Bugarska) – inovacije i mladi

Gospodin Paolo GENTILONI (Italija) – ekonomija

Gospođa Sylvie GOULARD (Francuska) – europska povjerenica za unutarnje tržište, odgovorna i za obrambenu industriju i svemirsku politiku

Gospodin Johannes HAHN (Austrija) – proračun i administracija

Gospodin Phil HOGAN (Irska) – trgovina

Gospođa Ylva JOHANSSON (Švedska) – povjerenica za unutarnje poslove

Gospođa Věra JOUROVÁ (Češka) – potpredsjednica EK za vrijednosti i transparentnost

Gospođa Stella KYRIAKIDES (Cipar) – zdravstvo

Gospodin Janez LENARČIČ (Slovenija) – povjerenik za krizno upravljanje

Gospođa Rovana PLUMB (Rumunjska) – promet

Gospodin Didier REYNDERS (Belgija) – povjerenik za pravosuđe

Gospodin Margaritis SCHINAS (Grčka) – potpredsjednik EK zadužen za “zaštitu našeg europskog načina života”

Gospodin Nicolas SCHMIT (Luksemburg) – zapošljavanje

Gospodin Maroš ŠEFČOVIČ (Slovačka) – potpredsjednik EK za interinstitucionalne odnose

Gospođa Kadri SIMSON (Estonija) – povjerenica za energetiku

Gospodin Virginijus SINKEVIČIUS (Litva) – povjerenik za okoliš i oceane

Gospođa Dubravka ŠUICA (Hrvatska) – potpredsjednica EK za demokraciju i demografiju

Gospodin Frans TIMMERMANS (Nizozemska) – izvršni potpredsjednik EK za “europski zeleni deal”

Gospodin László TRÓCSÁNYI (Mađarska) – pregovori o proširenju i susjedstvo

Gospođa Jutta URPILAINEN (Finska) – povjerenica za međunarodna partnerstva

Gospođa Margrethe VESTAGER (Danska) – izvršna potpredsjednica EK za “Europu za digitalno doba” i povjerenica za tržišno natjecanje

Gospodin Janusz WOJCIECHOWSKI (Poljska) – poljoprivreda

Već ranije imenovani:

Gospodin Josep BORRELL FONTELLES (Španjolska), visoki predstavnik EU za vanjsku i sigurnosnu politiku, potpredsjednik Komisije, Gospođa Ursula von der Leyen (Njemačka), predsjednica Europske komisije

Video: Sastanak Von der Leyen i Plenkovića u Zagrebu